       Z A P I S N I K

                      s 8. sjednice Vijeća Gradske  četvrti Stenjevec
održane 19. Siječnja 2022. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  15 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Dubravka Rusan, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković
NENAZOČNI: Davor Stanković,  Danijel Perić
OSTALI NAZOČNI: Kristina Starčević - voditeljica, Matija Grilec - vježbenik
Predsjednik je pozdravio nazočne i otvorio raspravu o verifikaciji Zapisnika sa 7. sjednice Vijeća Gradske četvrti Stenjevec.
Nije bilo prijavljenih za raspravu. Predsjednik je predložio glasovanje o verifikaciji zapisnika.
Konstatira se da je jednoglasno s 15 glasova „za“  verificiran Zapisnik sa 7. sjednice VGČ 
Stenjevec. 
Predsjednik je upoznao nazočne s nadopunom dnevnog reda i otvorio raspravu. 

Otvorio je raspravu. Nije bilo prijavljenih za raspravu. Predložio je usvajanje dnevnog reda. 
Konstatira se da je jednoglasno s 15 glasova „za“ usvojen slijedeći:

                              DNEVNI RED:
1. Izvješće mandatnog povjerenstva

2. Prijedlog zaključka o prestanku obnašanja dužnosti člana Vijeća i početak obnašanja dužnosti člana Vijeća

3. Izbor potpredsjednika/ice Vijeća

4. Prijedlog Financijskog plana Gradske četvrti Stenjevec za 2022.

5. Prijedlog Programa održavanja komunalne infrastrukture na području Gradske četvrti Stenjevec u 2022.

6. Prijedlog zaključka o zakupu dijela nerazvrstane ceste prema zahtjevu AUTOWILL d.o.o.

7. Informacije, pitanja i prijedlozi
Točka 1. 
Izvješće mandatnog povjerenstva
Predsjednik je dao riječ predsjedniku Mandatnog povjerenstva Goranu Furdeku. 

Goran Furdek pročitao je Izvješće. 
I Z V J E Š Ć E

o prestanku obnašanja dužnosti potpredsjednice Vijeća Gradske četvrti Stenjevec i početka obnašanja dužnosti zamjenika člana Vijeća

       I.

A) Mandatno povjerenstvo utvrđuje da je Dina Vozab, na izborima za članove vijeća mjesnih odbora, održanim 24. lipnja 2021. izabrana na kandidacijskoj listi MOŽEMO! – POLITIČKA PLATFORMA ZAGREB JE NAŠ! NOVA LJEVICA –NL ZELENA ALTERNATIVA-ODRŽIVI RAZVOJ HRVATSKE –Zelena alternativa ORaH ZA GRAD za članicu Vijeća Gradske četvrti Stenjevec.

B) Dina Vozab  podnijela je zahtjev za stavljanje mandata u mirovanje obnašanja dužnosti potpredsjednice Vijeća Gradske četvrti Stenjevec, 03. siječnja 2022.

Dina Vozab od dana 03. siječnja 2022., zbog stavljanja mandata u mirovanje prestaje obnašati dužnost  potpredsjednice Vijeća. 

MOŽEMO! – POLITIČKA PLATFORMA ZAGREB JE NAŠ! NOVA LJEVICA –NL ZELENA ALTERNATIVA-ODRŽIVI RAZVOJ HRVATSKE –Zelena alternativa ORaH ZA GRAD   je za članicu Vijeća  dana 03. siječnja 2022. predložila Karmelu Martinjak koja sukladno zaprimljenoj Odluci kandidacijske liste 03. siječnja 2022. počinje obnašati dužnost zamjenice člana Vijeća Gradske četvrti Stenjevec. 






     II.

Mandatno povjerenstvo predlaže Vijeću da prihvati ovo izvješće i donese Zaključak o prestanku obnašanja dužnosti potpredsjednice Vijeća Gradske četvrti Stenjevec i početku obnašanja dužnosti zamjenika člana Vijeća.

Točka 2. 
Prijedlog zaključka o prestanku obnašanja dužnosti člana Vijeća i početak obnašanja dužnosti člana Vijeća

Predsjednik je pročitao Prijedlog Zaključka o prestanku obnašanja dužnosti člana Vijeća i početak obnašanja dužnosti člana Vijeća. Otvorio je raspravu. Nije bilo prijavljenih za raspravu. Predsjednik je predložio glasovanje o prijedlogu. 
Konstatira se da je jednoglasno s 15 glasova „za“ usvojen slijedeći: 

Z A K LJ U Č A K

o prestanku obnašanja dužnosti člana Vijeća i početku obnašanja dužnosti zamjenika člana Vijeća

1. Prihvaća se Izvješće Mandatnog povjerenstva o prestanku obnašanja dužnosti člana Vijeća i početku obnašanja dužnosti zamjenika člana Vijeća.

2. Dana 03. siječnja 2022. Dina Vozab prestaje obnašati dužnost člana Vijeća.

3. Dana 03. siječnja 2022. Karmela Martinjak počinje obnašati dužnost zamjenika člana Vijeća.

Nakon usvajanja zaključka nova članica VGČ Stenjevec Karmela Martinjak položila je prisegu. 

Točka 3.
Izbor potpredsjednika/ice Vijeća
Predsjednik je naveo da se treba izabrati potpredsjednicu ili potpredsjednika Vijeća. 
Marin Živković  iznio je prijedlog trećine članova i za potpredsjednicu predložio Maju Mucko. 

Drugih prijedloga nije bilo. Predsjednik je zaključio raspravu i predložio glasovanje o prijedlogu. 

Konstatira se da je s 13 glasova „za“ i 2 „suzdržana“ usvojen slijedeći: 
Z A K LJ U Č A K

o izboru potpredsjednice Vijeća Gradske četvrti Stenjevec


1. Za potpredsjednicu Vijeća Gradske četvrti Stenjevec izabrana je Maja Mucko.


2. Ovaj zaključak bit će objavljen u Službenom glasniku Grada Zagreba.

Sara Vučić došla je na sjednicu. 
Točka 4. 
Prijedlog Financijskog plana Gradske četvrti Stenjevec za 2022.
Predsjednik je otvorio raspravu. 

Kristina Starčević obrazložila je stavke u prijedlogu Financijskog plana. 

Predsjednik je zaključio raspravu i predložio glasovanje o prijedlogu. 

Konstatira se da je većinom glasova i to s 14 glasova „za“ i 2 „suzdržana“ usvojen Financijski plan Gradske četvrti Stenjevec za 2022.  i nalazi se u prilogu Zapisnika. 

Točka 5. 
Prijedlog Programa održavanja komunalne infrastrukture na području Gradske četvrti Stenjevec u 2022.

Na sjednicu je došla Hana Miljanić. 

Predsjednik je otvorio raspravu. o prijedlogu. 

Nije bilo prijavljenih za raspravu. 

Konstatira se da je većinom glasova i to s 13 glasova „za“ i 4 „suzdržana“ usvojen slijedeći:

PROGRAM

održavanja komunalne infrastrukture

na području Gradske četvrti Stenjevec u 2022.


1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Stenjevec (u daljnjem tekstu: Gradska četvrt), kojima se osigurava obavljanje komunalnih djelatnosti:


- održavanja građevina javne odvodnje oborinskih voda,


- održavanja čistoće javnih površina,


- održavanja javnih zelenih površina,


- redovitog održavanja nerazvrstanih cesta.


2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Gradske četvrti za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.


3. Planirana sredstva za financiranje ovog programa u iznosu od ukupno 8.963.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	693.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	2.700.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	3.040.000,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	2.530.000,00

	Ukupno
	8.963.000,00



4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.


Ovaj program obuhvaća poslove i radove čišćenja i održavanja 2.600 vodolovnih grla te drugih građevina javne odvodnje oborinskh voda na području Gradske četvrti u 2022. godini. Kroz navedeni program je osim čišćenja slivnika predviđeni radovi rekonstrukcije slivnika, održavanje horizontalnih sabirnih kanala, intervencije na internom sustavu odvodnje javnih ustanova, čišćenje linijskih rešetki, radovi izvanrednog čišćenja pripadajuće mreže i zimska služba (posipavanje stubišta solju), održavanje pothodnika i podvožnjaka. 


5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.


Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima. Izvršenje programa se izvodi prema donesenom Programu čišćenja i pranja javnih površina za područje Gradske četvrti, u kojemu se nalazi popis ulica koje se čiste i peru s iskazanom vrstom tehnologije čišćenja te intenzitetom.  


Ovaj program obuhvaća poslove ručnog čišćenja ukupno 707.601 m², čišćenja 436.017 m²  velikom čistilicom, pranja 462.464 m² autocisternom  te druge poslove čišćenja i pranja na području Gradske četvrti u 2022. godini. 


6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj program obuhvaća sve poslove održavanja ukupno 853809 m² javnih zelenih površina na području Gradske četvrti u 2022. godini, osim poslova obuhvaćenih planovima malih komunalnih akcija mjesnih odbora.


7. Redovito održavanje nerazvrstanih cesta u ovom programu podrazumijeva:


7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi. Samo financiranje asfalterskog programa osigurano je kroz Plan malih komunalnih akcija mjesnih odbora, a kojeg donose Vijeća mjesnih odbora zaključkom.


Ovaj program obuhvaća sve poslove redovitog održavanja ukupno 578.759 m² nerazvrstanih cesta na području Gradske četvrti u 2022. godini, uključujući održavanje semaforskih uređaja na 32 lokacije, osim poslova obuhvaćenih planovima malih komunalnih akcija mjesnih odbora.

8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 

9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


10. Sredstva za provedbu ovog programa osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim programom, a prema načelima štednje i racionalnog korištenja sredstava.


11. Ovaj će program biti objavljen u Službenom glasniku Grada Zagreba.

Točka 6. 
Prijedlog zaključka o zakupu dijela nerazvrstane ceste prema zahtjevu AUTOWILL d.o.o.

Predsjednik je naveo da je u prošlom sazivu bilo razgovora o navedenoj čestici. Dio te čestice trebao bi se iskoristiti za proširenje pješačke staze ali za sada nema pripremljeno nikakvo rješenje za to pa bi se za sad čestica dala u najam. Otvorio je raspravu. 

U raspravi su sudjelovali Maja Mucko i Kristina Starčević.

Predsjednik je zaključio raspravu, pročitao prijedlog zaključka i stavio na glasovanje. 

Konstatira se da je jednoglasno sa 17 glasova „za“ usvojen slijedeći: 
Z A K LJ U Č A K
Vijeće Gradske četvrti Stenjevec suglasno je sa zahtjevom AUTOWILL d.o.o. za produljenje Ugovora o zakupu dijela nerazvrstane ceste na dijelu k.č.br. 6916/8 k.o.Vrapče, površine 1776 m², na rok od jedne godine.

Točka 7. 
Informacije, pitanja i prijedlozi
Gabrijela Tomazić postavila je upit vezano uz podjelu odobrenja za korištenje prostora. 

Ivana Kukor postavila je upit da li je proslijeđeno pitanje vezano uz ulicu Nikše Pelegrinovića, Josipa Pupačića – micanje klupa, dala je primjedbu na lošu organizaciju prometa kod ulice Marije Radić – pristupna cesta za „Z centar“. 

Davorka Horvat postavila je upit o sredstvima u Proračunu koja su namijenjena za održavanje predstava. 

Kristina Starčević navela je da su sredstva u Uredu za kulturu, u Uredu za mjesnu samoupravu nema takvih sredstava. 

Predsjednik je upoznao nazočne da stižu troškovnici za PKA, do slijedeće sjednice će to sakupiti i obraditi. 
Završeno u  19,00  sati.
Zapisničar:
Jadranka Gobac
Predsjednik
   Vijeća Gradske četvrti Stenjevec
Ivan Zelenić 

